Võlgnetava kohustuse täitmisest keeldumine on selle lepingu puhul valijale võimatu, kuna vastavalt pakkumusele on valija kohustuse täitmine ja nõustumuse andmine üks ja  seesama tegu. Lepingust taganeda ega seda üles öelda valija samuti ei saa. Kuna häälte ostmine on keelatud, ei saa häälel olla hinda ning seega ei saa valija ka hinda alandada. Niisiis saaks valija (vajadusel kohtu kaudu) nõuda lepingu täitmist ja/või kahju hüvitamist ning lisaks sellele viivist saamatajäänud emapensioni eest.